[{"text_idx": "#000000", "text": "Teemat ra\u0308a\u0308gib lahti grillmeister Enn Tobreluts."}, {"text_idx": "#000001", "text": "Toidulauale jo\u0303udev veiseliha peab olema mo\u0303nusalt pehme ja o\u0303rn, misto\u0303ttu vo\u0303ib liialt va\u0308rske veiseliha ku\u0308psetamine ja so\u0308o\u0308mine lo\u0303ppeda pettumusega. Seepa\u0308rast on eriti ta\u0308htis liha o\u0303igesti laagerdada."}, {"text_idx": "#000002", "text": "Kuigi liha marinaadis hoidmist vo\u0303ib samuti pidada laagerdamiseks, siis laagerdamist selle so\u0303na o\u0303iges ta\u0308hendus"}, {"text_idx": "#000003", "text": "es kasutatakse eeska\u0308tt veise-, uluki- ja lambaliha puhul. Sea- ja linnuliha pehmendamiseks"}, {"text_idx": "#000004", "text": "28 pa\u0308eva laagerdunud Rib-Eye ettevalmistamine steikideks lo\u0303ikamiseks. Lihapood.ee"}, {"text_idx": "#000005", "text": "ja maitsestamiseks ku\u0308ll marineeritakse, kuid ei laagerdata toorelt maitsestamata kujul. Selgitame va\u0308lja, miks va\u0308rske veiseliha on ko\u0303va ja vintske ning mida laagerdamine lihaga teeb."}, {"text_idx": "#000006", "text": "Grillimeister ja restorani Pull omanik Enn Tobreluts u\u0308tleb, et veiseliha pehmust mo\u0303jutab selles leiduva sidekoe hulk: mida rohkem sidekude, seda tuimem liha. Liha sitkus so\u0303ltub looma vanusest, noorema looma liha on pehmem ja seeto\u0303ttu ongi eriti hinnas vasikaliha."}, {"text_idx": "#000007", "text": "Liha sitkus so\u0303ltub ka looma iseloomust. Mida rohkem ta elu jooksul mo\u0308o\u0308da karjamaad ringi kappab, seda sitkemad on tema lihased."}, {"text_idx": "#000008", "text": "Samuti on sitkem ja suurema rasvasisaldusega piimato\u0303ugu veise liha. Piimato\u0303ugu veiseid ei kasvatata liha pa\u0308rast, vaid ikka piimatootmiseks, seeto\u0303ttu ra\u0308a\u0308gimegi eeska\u0308tt lihaveistest."}, {"text_idx": "#000010", "text": "Grillimeister Enn Tobrelutsu kinnitusel on lihaveise liha pehme ja maitsev, kuid laagerdus muudab maitse paremaks, sest protsessi ka\u0308igus hakkavad liha sees olevad ensu\u0308u\u0308mid lihaskiude to\u0308o\u0308tlema ja sidekude laguneb. Liha muutub pehmemaks ja selle so\u0308o\u0308mine nauditavamaks. Lihaveisest valmistatud road on so\u0308o\u0308gikohtades, sealhulgas restoranis Pull ko\u0303rgelt hinnatud."}, {"text_idx": "#000011", "text": "\u201eLihato\u0303ugu veise kreemikasvalge rasv on suurema toiteva\u0308a\u0308rtusega ja maitsvam, seega sobib ho\u0303rgutavaks liharoaks ideaalselt ka rasvasem lihaveise liha. Eriti maitsval veiselihal on la\u0308bi tai na\u0308ha va\u0308ikesed rasvata\u0308pid, see annab tunnistust nn marmorlihast.\u201d See na\u0308itab, et loom on olnud korralikult toidetud ja ta on ka veidi rasva kogunud."}, {"text_idx": "#000012", "text": "Enn kirjeldab, kuidas laagerdatud lihaveiseliha on so\u0303rmega vajutades pehme ja so\u0303rme vajutusja\u0308lg ja\u0308a\u0308b lihasse sisse. Aga ja\u0308lgima peab ka va\u0308rvust. Selgelt erepunane va\u0308rvus annab Ennu hinnangul ma\u0308rku sellest, et liha on liiga va\u0308rske vo\u0303i pole piisavalt kaua laagerdunud. Ha\u0308sti laagerdunud ja eriti just kuivlaagerdatud liha on su\u0308gavpunase, kergelt tumedama ja vo\u0303ib ka o\u0308elda, et praguneva va\u0308limusega. \u201eErkpunane ja la\u0308ikiv liha ei ole ha\u0308sti laagerdunud,\u201d to\u0303deb Enn."}, {"text_idx": "#000013", "text": "Grillimeistri kogemuse po\u0303hjal on parim laagerdusviis kuivlaagerdus. \u201eNii saab liha parima maitse,\u201d ro\u0303hutab ta."}, {"text_idx": "#000014", "text": "Kuivlaagerdamine toimub ku\u0308lmkambris vo\u0303redega riiuli peal ilma pakendita vo\u0303i ripub liha konksu otsas suurte tu\u0308kkidena. Seda saab na\u0308ha Rotermanni kvartalis restorani Pull ko\u0303rval Saaremaa lihapoes. Tavaliselt laagerdatakse suuremat lihatu\u0308kki koos kondiga, siis omandab liha head maitset ka kondist. \u201eSamas kondiga liha laagerdamisel on liha sa\u0308ilivusaeg veidi lu\u0308hem,\u201d ma\u0308rgib grillimeister. Seeto\u0303ttu tehakse ka nii, et lihakarnis lastakse tervel suurel ru\u0308mbal mo\u0303ned pa\u0308evad rippes laagerduda, seeja\u0308rel eraldatakse ru\u0308mbaosad ja lastakse neil omakorda konksu otsas laagerduda. Edasi saab liha kondi ku\u0308ljest lahti lo\u0303igata ja lasta sel edasi laagerduda, kas siis kuival meetodil ilma pakendita vo\u0303i puhastatuna vaakumpakendis ehk nn transpordipakendis."}, {"text_idx": "#000015", "text": "Enne kuivlaagerdatud liha kasutamist tuleb see Ennu selgitusel puhastada, va\u0308line kuivanud kiht maha koorida. \u201eSee on tarvilik, sest liha va\u0308line kiht vo\u0303ib-olla to\u0303siselt kuivanud. Mo\u0303istlik on see maha koorida ja selle alt leiame imelise su\u0308gavpunase tumeda va\u0308rviga liha, mis on lihagurmaanide vaieldamatu lemmik,\u201d ra\u0308a\u0308gib Enn. \u201eO\u0308eldakse, et eriti hea, kui liha saab kuivlaagerduda pimedas ruumis, kus on kergelt soolane ja kuiv o\u0303hk. See on ka po\u0303hjus, miks tihtilugu kuivlaagerduskapid Himaalaja soola plokkidega vooderdatakse.\u201d"}, {"text_idx": "#000016", "text": "Laagerdusaeg on tavaliselt kaks kuni kuus na\u0308dalat. \u201eKaks na\u0308dalat on miinimumaeg, kuid vo\u0303ib tarbida ka kaks kuud vo\u0303i kauem laagerdunud veiseliha,\u201d so\u0303nab Enn. Kauem laagerdunud liha puhul on tarvis teadmisi ja kogemusi, sest piir ha\u0308sti laagerdunud ja riknenud liha vahel muutub lo\u0303puks o\u0303hko\u0303rnaks."}, {"text_idx": "#000017", "text": "Enn ise on so\u0308o\u0308nud lausa neli kuud laagerdunud liha. \u201eSee oli minu arust liiga kaua laagerdunud ja juba pisut kummalise maitsega,\u201d kirjeldab ta."}, {"text_idx": "#000018", "text": "Ma\u0308rglaagerdamise korral on kaupluses lihatu\u0308kil na\u0308ha, millal see on pakendatud ja kui kaua sa\u0308ilib. Poest ostab Enn marinaadis liha alati sa\u0308ilivusaja lo\u0303pupa\u0308evadel, sest siis on liha ha\u0308sti maitsestunud, pehme ja ku\u0308pseb kiiremini."}, {"text_idx": "#000019", "text": "Ku\u0308lmkapis on liha laagerdada raskem, sest sagedane kapiukse avamine muudab temperatuuri ko\u0303ikuvaks."}, {"text_idx": "#000020", "text": "Koduse ku\u0308lmkapi temperatuur on u\u0308ldiselt neli kraadi, mis on liha hoidmiseks sobiv. Kui hoida ku\u0308lmkapis ainult liha ja kala, siis on parim temperatuur Ennu kinnitusel tegelikult kaks kraadi, nii sa\u0308ilib liha ko\u0303ige kauem. \u201eLoomulikult vo\u0303ib liha ku\u0308lmutada, mis pikendab sa\u0308ilivusaega, kuid siis kaotab see oma va\u0308rskuse ja osa mahlakusest. Ta\u0308htis on pikka aega ja o\u0303igesti sulatada,\u201d u\u0308tleb Enn."}, {"text_idx": "#000021", "text": "Grillimeistri so\u0303nul on mis tahes valmistamisviisi korral alati parem kasutada laagerdunud veiseliha. Ku\u0308ll aga eelistavad paljud na\u0308iteks b\u0153uf a\u0300 la tartar\u2019i tehes va\u0308rsket veiseliha."}, {"text_idx": "#000022", "text": "Kui aga juhtub ka\u0308tte sitkem ja va\u0308hem laagerdunud liha, siis soovitab ta kasutada madalat kuumust ja pikema ku\u0308psetusajaga valmistamisviise."}, {"text_idx": "#000023", "text": "Kui liha on korralikult laagerdunud, siis pole midagi paremat kui ku\u0308psetada seda kiirelt grilli peal u\u0308helt ja teiselt poolt."}, {"text_idx": "#000024", "text": "\u201eEriti kui tegu on marmorja kuivlaagerdatud lihaveise antrekoodiga. See on minu lemmik, sest on ko\u0303ige mahlasem ja maitsvam,\u201d kiidab Enn."}, {"text_idx": "#000025", "text": "\u2022 Lihaveis on aretatud spetsiaalselt pehmema ja maitsvama liha saamiseks"}, {"text_idx": "#000026", "text": "\u2022 Lihaveised on kasvanud puhtas looduslikus keskkonnas"}, {"text_idx": "#000027", "text": "\u2022 Lihaveiseliha laagerdamisel saab veel pehmema ja kiiremini ku\u0308pseva liha"}, {"text_idx": "#000028", "text": "\u2022 Lihato\u0303ugu veise liha on suure toiteva\u0308a\u0308rtusega"}]